Необходима е диференцирана стратегия в туризма спрямо различните възрастови групи - Интервю\nПредседателят на Бургаска регионална туристическа камара Иван Иванов:\nОгромният недостиг на кадри е най-големият проблем на българския туризъм. Пандемията от коронавирус засили негативните тенденции в сектора, коментира за Радио Стара Загора председателят на Бургаска регионална туристическа камара Иван Иванов. Той сподели, че привличането на чужденци само закърпва положението, но не решава проблема. Основна причина за това е лошата подготовка на туристическите кадри в професионалните гимназии и висшите учебни заведения. По тази причина през това лято са подписани меморандуми за сътрудничество с гимназиите и колежите по туризъм от Бургаска и Варненска област, съобщи още Иванов. Той призова за създаването на диференцирани стратегии за туристическия продукт в различните възрастови групи.\nОт Бургаската туристическа камара отчитат ръст през изминаващия сезон от 125% спрямо миналата година, но спадът в сравнение с 2019 г. е в рамките на 50 – 60%. 62% от туристите са българи, останалите 38 са чужденци. С най-голям ръст са туристите от Румъния и Украйна.\nРадио Стара Загора Интервю Бургаска туристическа камара Иван Иванов море туризъм


На Кръстовден няма жена, загубила гласа си след катастрофа, проговори. Тя пренощувала в храма на Кръстова гора и след като се събудила, започнала да говори, разказа пред Нова телевизия една от вярващите.\nЖените, които събират свещите, ми разказаха за това чудо, добави тя. “За четвърта година идвам. През всичките 12 месеца не чувствам никакви болести и съм много добре. Догодина пак ще дойда“, споделя още вярващата.\n“Тук съм, защото вярвам. Усеща се студът, но няма нищо фатално да прекарате една нощ под звездите. Пожелавам всеки, който има възможност, да дойде на това свято място. Идвам за здраве и за късмет“, каза пък Румяна от Тетевен.


МВР проверява разрешителните за оръжия | webcafe.bg\n29.09.2017, 10:44 (обновена 29.09.2017, 10:49)\nГлавна дирекция "Национална полиция" на МВР започва проверка на разрешителните за придобиване, съхранение и употреба на огнестрелни оръжия.\nПроверката е наредена от Върховната административна прокуратура във връзка с "множество инциденти и извършени закононарушения с използването на огнестрелни оръжия в периода март - септември 2017", съобщават от държавното обвинение.\nПолицията трябва да провери "дали във всеки конкретен случай основателната причина за издаване на действащото разрешително е налична и към настоящия момент".\nВ срок от 2 месеца трябва да бъдат обобщени и анализирани резултатите, както и да се предприемат конкретни мерки за отстраняването на нередностите с цел подобряване на дейността по контрола на оръжията и боеприпасите.\nАкцията идва няколко седмици след нелепото убийство на ресторантьор във Виноградец, който беше прострелян фатално със законно притежавания пистолет на общинския съветник от Септември Лазар Влайков. Дни по-рано мъж уби съпругата си с оръжие, чието разрешително е изтекло няколко години по-рано, без МВР да отнеме пистолета.


13.05.2018 09:24 3\nВ съботната вечер на 12 май президентката на журито на кинофестивала в Кан Кейт Бланшет и режисьорката Анес Варда поведоха 80 жени по стълбите на Фестивалния дворец, за да поискат "равно заплащане". У...\n30.04.2018 18:30 0\nШах Марай, главният фотограф на Агенция "Франс прес" в Кабул, бе убит в понеделник при двоен атентат. В Кабул се взриви атентатор-самоубиец и когато на мястото на експлозията се стекли журналисти, сре...\n09.04.2018 08:33 7\n„Животът е толкова труден, че понякога чак ти дожалява, че си се родил. А друг път те дарява с удивителни неща, заради които и си струва да живееш. Така че въпросът за щастието не ме занимава. Даже ми...\n15.02.2018 12:57 1\nВацлав Нижински (1889-1950), легендарният полско-руски балетист, завършил живота си в лудост, е героят в "Писмо до един мъж". Представлението е на режисьора Робърт Уилсън, известен със своите експерим...\n26.01.2018 12:36 1\n18.01.2018 11:36 5\n11.01.2018 13:35 0\n“Без лични въпроси!”, подхвърля ни агентката на Пенелопе Крус, Катрина Байонас. Намираме се в голямо фотостудио в центъра на Мадрид, няколко минути преди да се срещнем със звездата, когато отеква стра...\n01.01.2018 02:32 2\nКазват, че е дистанцирана, недостъпна за обикновените простосмъртни. Тази сутрин тя е решила да забрави, че е една от най-влиятелните и печеливши актриси в Холивуд (12 млн. долара годишно според после...\n20.12.2017 09:49 1\n02.12.2017 09:01 7


Казанлък. Участие в предстоящите избори за местна власт са заявили 11 политически партии, 3 политически коалиции, 1 местна коалиция и 7 Инициативни комитета, става ясно от сайта на Общинската избирателна, предаде кореспондент на Радио „Фокус”. Шест от общо 14-те политически партии, регистрирани за участие в местния вот, ще участват в изборите със свои листи за общински съветници, общински кмет и кметове за населените места.\nС кандидати за кмет на община Казанлък ще са СДС, ВМРО, ГЕРБ, Партия Воля, ДПС и „Възраждане“, става ясно от регистрациите в Общинската избирателна комисия - Казанлък.\nЗа местния вот е регистрирана само една местна коалиция – „Алтернатива на гражданите”. Тя ще участва със своя листа с кандидати за общински съветници. Местната коалиция е новото име на досегашната група м Общинския съвет - Експерти за Казанлък.\nТри регистрирани политически коалиции ще участват на местните избори с листи за съветници, за кмет на общината и кметове на населени места.\nС кандидат за кмет на община Казанлък е една от тях - „БСП за България“ .\nДругите две политически коалиции, които не издигат кандидат за кмет на община Казанлък са „Движение Заедно за промяна“ и Демократична България –обединени демократични сили“.\nОспорвани избори се очертават за кметските места в някои села на община Казанлък, където има регистрирани по няколко Инициативни комитета, издигащи кандидати за кметове на населеното място.\nТри са инициативните комитети, издигащи свои кандидати за кмет на село Енина, а отделно са политическите кандидатури за кмет на селото. Инициативни комитети издигат свои кандидати за кметове в селата Ръжена, Овощник и Бузовград.\nНа 24 септември ще станат ясни имената и на конкректните участници в листите за съветници и кандидат-кметовете. Ден по-късно и номерата на бюлетините, с които ще се явяват на изборите.


КОЯ Е „ДОБРАТА“ СИЛАЖНА ЦАРЕВИЦА? И КАКВО СА LGAN ХИБРИДИ? - Лимагрейн България - LG Seeds\nПубликации / Болести / КОЯ Е „ДОБРАТА“ СИЛАЖНА ЦАРЕВИЦА? И КАКВО СА LGAN ХИБРИДИ?\nЦаревичния силаж заема основно място при изготвянето на дажби за захранването на млечните и месодайни крави. Ключов момент е разбиранет на основните качестени показатели, като скорбяла, сухо вещество, UFL, d-NDF.\nПри селекцията на хибриди за силаж компанията се фокусира както върху върху високите нива на добивите, така и върху добрите агрономически и зоотехнологични характеристики на културата. Само комбинацията от тези 2 фактора, гарантира успеха на стопанството.\nЦАРЕВИЦА, БОГАТА НА ВЛАКНИНИ И СКОРБЯЛА\nЦаревицата се състои от влакнини (фибри) , които могат да се усвоят от преживните животни, и от скорбяла. Основното предимство на царевицата е, че има най-високата енергийна стойност от всички зърнени култури, но пък е и най-бедна на протеин (т.е. има по-ниска степен на разграждане на протеина и скорбялата в търбуха).\nСкорбялата в дажбата може да бъде усвоена до 100 %, докато количеството на оползотворените влакнини (фибри) варира в зависимост не само от сорта (хибрида) на царевицата, а и от баланса на дажбата.\nВажно: Докато скорбялата може да се усвои в търбуха или в червата, то фибрите се усвояват единствено в търбуха.\nНеусвоените фибри в търбуха се отделят чрез изпражненията.\nВажно: За да фукционира правилно търбухът, трябва да се поддържа неговото pH и да има баланс между двата основни вида бактерии.\nНахранете микробите и те ще нахранят кравата!\nКОЯ Е „ДОБРАТА“ ФУРАЖНА ЦАРЕВИЦА?\nКоято служи за фураж с по-малко неусвоени влакнини (фибри) в изпражненията.\nХибрид с леснодостъпни и лесноусвоими за бактериите фибри\nПодобрява икономическите показатели свързани с изхранването – т.е. по-добър млеконадой.\nИма еквивалентно съотношение на енергия от фибри и скорбяла.\nОбикновено тази царевица е специфична селекция, различна от традиционната „царевица за зърно“, а често и от отбелязаната като просто „за силаж“.\n„Добрата“ фуражна царевица се определя освен от изброените по-горе характеристики, но и от типа хранене, което се прилага в стопанството, а именно – царевично доминиращо (т.е. >50% от менюто на кравите се състои от царевичен силаж) или тревнодоминиращо (т.е. преобладаващо пасищно). За всеки от тези 2 начина на хранене на животните, трябва да се проучи подходящата силажна царевица със съответните харакетристики на фибрите, скорбялата и пр.\nLGAN: LIMAGRAIN ANIMAL NUTRITION\nLGAN е специално направление за производство само и единствено на силажна царевица, която да комбинира високите добиви с качествените зоотехнологически показатели, необходими за оптималното изхранване на животните и то според типа диета, която се прилага в стопанството (> или < 50% присъствие на царевичен силаж в менюто).\nХибридите, подбирани в хода на селекционния процес на LGAN, се подлагат на двугодишни тестове, които включват следните критерии:\n• Добро агрономическо представяне: т.е. висок добив и устойчивост на заболявания\n• Високо енергийно съдържание и смилаемост на фибрите\nТърговската марка LGAN е гаранция за висока смилаемост на фибрите и високо енергийно съдържание в силажа, което ще доведе до производството на повече мляко и месо.\nЗАЩО СМИЛАЕМОСТТА НА ФИБРИТЕ Е ОТ ТАКОВА ЗНАЧЕНИЕ?\nТова е един от основните източници на енергия в царевичния силаж. Колкото по-голяма е смилаемостта на фибрите, толкова по-високо е енергийното съдържание на силажа.\nОсвен това, добрата усвояемост на фибрите е най-добрият начин за производството на мляко без повишен риск от ацидоза, особено при царевично-доминантна диета (при > 50% царевица).\nАЦИДОЗА: КАК, ЗАЩО И КОГА\nАцидозата при преживните животни е метаболитно заболяване, което е характерно за тях.Тя се свързва с консумацията на големи количества бързо ферментиращи, богати на въглехидрати фуражи.\nЗа оптимална среда на живот на бактериите в търбуха, рН-то трябва да е между 6,2 и 6,4. При понижаване на PH-то в търбуха, обаче се увеличава и рискът от ацидоза.\nЕдин от основните, но често подценявани проблеми в модерното животновъдство e SARA (subacute ruminal acidosis). Това е метаболитно заболяване в млечните ферми, което води до намален прием на сухо вещество, намалена продуктивност и увеличен риск от брак на животни в фермата.(McCann et al., 2016).\nНастоящето определение за субклинична ацидоза (SARA- subacute ruminal acidosis) се основава на периодa от време, през който рН на търбуха е под определен праг:\n5,24 часа (PH < 5,8- Zebeli et al., 2008)\n3 часа ( PH <5,6 – Plaizier, al. 2008).\nНаблюдавайте редовно поведението на вашите животни.\nИзбягвайте да правите резки преходи при смяна на дажбата.\nЗимните дажби е препоръчително да бъдат богати на фибри.\nНе смилайте зърното прекалено ситно.\nПри силажиране контролирайте едрината на нарязване на силажа.\nЕфективността на LGAN хибридите е доказана от независими институти в цяла Европа, като допълнителното количество произведено мляко е между 0,5 до 2,6 литра мляко/ден/крава.\nПОДХОДЯЩИ LGAN ХИБРИДИ СПОРЕД ТИПА ХРАНЕНЕ НА ЖИВОТНИТЕ\nLG 31.479 и LG 31.621: отлична смилаемост на фибрите и високи добиви\nТези хибриди са много добре адаптирани за царевично-доминантна диета за производството на повече мляко без риск от ацидоза.\nLG 30.709: енергия от скорбялата и високи добиви\nЗа тревно-доминантна хранителна диета и производство на биогаз.\nLG 31.479 LGAN\nLG 31.621 LGAN\nLG 30.709 HGP\nГЕНЕТИЧЕСКА ЗАЩИТА МАНА: Най - ефективното и устойчиво решение


Монтана би Локо Мездра, Набил Еженави с пропуск - БГ Футбол - Б група - Gong.bg\nМонтана би Локо Мездра, Набил Еженави с пропуск Екип на Гонг\nМонтана източник: LAP.bg, Ивайло Борисов Монтана победи с 2:0 като гост срещу втородивизионния Локомотив (Мездра) в приятелски мач, игран в Мездра. Иван Михов откри резултата след половин час игра при добавка след удар на Атанас Илиев и отбиване на вратаря Ивайло Крушарски. Домакините можеха да изравнят в 55-ата минута, но Бонев стреля покрай вратата на монтанци. В 62-ата Илиев с глава реализира второто попадение в двубоя след центриране на Иван Стоянов. До края на срещата изгодни ситуации за гол пропуснаха Иси Муай за Локомотив и 21-годишният алжирски нападател с френски паспорт Набил Еженави от гостите. /БТА\nСвали си приложението на Gong.bg – за ANDROID – за iOS Свързани материали\nВИДЕО: Напрежение в двубоя Пирин - Монтана\nВикнаха играч на Монтана в националния на Нигер\nОще коментари Монтана Локомотив Мездра Локомотив Мездра


900 говеда на кораб в Средиземно море ще бъдат умъртвени | Животновъдство | АГРО.БГ\nAgro.bg 02 March 2021, 17:01 / 343\nСпор се разрази и по въпроса кой ще поеме разноските\nТъжен край се очертава за една част от говедата, блокирани на два кораба в Средиземно море, за които съобщихме миналата седмица. 900 от тях ще бъдат умъртвени в Испания, след като никоя страна не ги допусна на своя територия заради съмнения за син език.\nКорабите потеглиха през декември от Испания с общо 2600 животни на борда, които бяха предназначени за Либия. В началото на януари беше установено, че сред говедата има заразени с вируса на син език, след което либийските власти отказаха да разрешат разтоварването им.\nТогава двата парахода тръгнаха към други пристанища в Средиземно море, но със същия резултат. За последно бяха засечени на рейд пред Сардиния и Александрия в Египет. Сега корабът, натоварен с 900 животни, се върна в испанското пристанище Картагена, където бяха прегледани от ветеринар. Той е установил, че говедата вече не са годни за транспорт и трябва да бъдат свалени на сушата, но тъй като испанските власти не го разрешават, те ще бъдат умъртвени на борда.\nОт компанията, собственик на плавателния съд, отхвърлят обвиненията, че за животните не са били полагани нужните грижи. Адвокатът на фирмата заяви, че са направени опити за набавяне на фураж, но това не се е случило. Освен това диагнозата "син език" не е потвърдена от независима лаборатория, твърди юристът.\nСпор се разрази и по въпроса кой ще поеме разноските по умъртвяването, които се изчисляват на около 1 милион евро. Корабособственикът засега отказва, испанските власти също.\nВторият параход в момента е на рейд пред Фамагуста, турската част на остров Кипър. Тамошните власти са го поставили под наблюдение и са обещали помощ, ако корабът продължи към Ларнака в гръцката част.\nЕтикети говеда, Син език, Средиземно море, кораби


Позволи си да бъдеш видян - Регресия - Време е да си спомниш...\nПозволи си да бъдеш видян!\nТова е регресия водена от моята колежка и приятелка Марта Павлова на мен, Петър Петров. Това е 71вото ми влизане в това състояние, затова понякога сам си задавам въпроси и скачам напред или назад в живота. Публикувам текта с големи благодарности за чудесното водене!\nСлед отпускането на физическто тяло влизам в Акаша /мястото, където се намират записите на миналите ни животи/. Акаша е тъмнина, а хрониките на миналите ни животи изглеждат като крака на жени, които танцуват нещо като Кан-кан. Грабвам едини женски крак, обут в мрежести чорапи и се пренасям там. Това съм аз…\nВодеща: Къде се намираш?\nПетър: …в една гримьорна /смея се/. Жена съм. Не знам дали съм проститутка или танцьорка или и двете, но си обувам някакви мрежести чорапи на краката и се готвя да излезна на сцента. Имам участие! Нещо тип „Мулен Руж“ е положението. В нещо като кабаре съм! Някаква танцьорка ли съм, к‘во? Нещо такова. Имам изяви на сцена. Франция определено, южна Франция /Лион ми се върти в главата, но не го казвам на глас/ Испания? Не знам, там някъде се спуснах.\nВодеща: Добре, каква е атмосферата?\nПетър: Има някакво напрежение. Не знам защо е. В Акаша беше супер леко и много приятно и като влезнах в този живот се появи някакво чувство на тежест.\nВодеща: Какво създава това напрежение?\nПетър: Управата? Упревител? Мениджър, нещо такова. Нещо като шеф! О тнего идва чувството на напрежение. Не знам дали това, кеото правя е легално?\nВодеща: Ти искаш ли да го правиш?\nПетър: Ами…май нямам избор… но не ми е неприятно… все едно е като някаква добре палтена за времето си работа. Даже, в същност, ми е приятно!\nВодеща: На колко години си?\nПетър: на 19! Нещо като Магдалена ми е името… сега пък се завъртя нещо като Маргюри. Може би така ми казват? Извинявай, но си задавам сам въпроси J Интересно, че гримьорнта ми е малка – 2 на 2 метра примерно! И е само за мен! Като някаква звезда съм. С тези огледалата с жълтите лампички отстрани. Да, млако е като килерче, но си е само за мен!\nВодеща: Чусвтваш ли се по-специална?\nПетър: Ами, очвеидно, щом не съм с всичко останали момичета.\nВодеща: Как минава деня ти\nПетър: Може би пея? Има нещо, коеот правя повече от другите момичета? Не знам точно какво е. Сигурно заради това имам отделна гримьорна? …. Интересно до преди малко се виждах като младо русо мимиче, а сега виждам афроамерикака в хубава червена рокля, която пее в голям бар… някакъв джаз… О, аз я гледам отстрани и искам да като нея. Въжхищавам й се! Аз сервирам на масите, докато тя пее. И сервирам, и танцувам и… пея… рядко… Не съм толкова добра, колкото нея. Аз пея на друго място. Работя на две места. На едното съм сервитьорка, а на другото танцувам и пея.\nВодеща: Има ли някой, с който си по-близка?\nПетър: …. /смее се/ Мама Ру!\nПетър: Мама Ру! Тя е закръглена възрастна афроамериканка. И ми е нещо като хазайка? Супер топла и блага жена. Жевеем в едно общежитие. Тера мизерно… Но тя ме топли и гозби и думи… Не знам защо сега ми се завъртя Ню йорк 50те – 60те години на миналия век? … А, това е моят живот, но няколко години по-късно! Сега съм в Ню Йорк!\nВодеща: Имаш ли представа колко години са минали?\nПетър: … четири… сега съм на 23г. Много голяма мизерия е! Или поне там където живея аз е мизерно!\nВодеща: Как минава деня ти?\nПетър: Ами… работя на двете места. Сервирам на едното и пея на другото.\nВодеща: Бедна ли си, багата ли си?\nПетър: Едва свързвам двата края\nВодеща: Щастлива ли си?\nПетър: Много е странно. Щастлива съм, че пея. Но ми е тъпо, че не ме оценяват!\nВодеща: Какво е най-ценното, което имаш в живота си?\nПетър: … една червена рокля, която ми е костюм за сцената. Пея на долнопробно място. Малко хора, задимено е, пияни… Идва ми да ти кажа, че конкуренцията е гоялма. Всеки иска да пее в голям клуб.\nВодеща: А теб викат ли те да пееш?\nПетър: Аз пея в по-малък клуб. Задимено е, никой не ме забелзва… тежко чувство…\nВодеща: Мама Ру прилича ли ти на някой, който е в сегашния ти жиовт?\nПетър: Имам токова чувство… но май е в няколко различни човека… Не знам дали е само от един човек това чувство.\nВодеща: Кой е давал такова чувство в сегашния ти живот?\nПетър: Точно такова никой. Няколко различни човкеа са давали част от това чувство.\nВодеща: Какво си взел от този живот…\nПетър: Трбяв да видя още млако от него!\nВодеща: Добре, премести са малко напред във времето!\nПетър: …Ами, май съм успяла… пробила съм. Вървя по някаква западна „Витошка“? Нещо като пазрна улица с много бутикови магазини. С хубаво кожено палто. Хубава мека яка. Позабогатяла съм.\nВодеща: Къде живееш?\nПетър: Живея на високо. Ню Йорк е още. Голям свтъл апартамент. С големи тежки червени завеси, хубави мебели. Не е мой! Като хотекси изглежда, но аз живея там постоянно. Но не го плащам аз! Сугурно съм държанка на някой богаташ!\nВодеща: Харесваш ли този си начин на живот?\nПетър: Да! В същност, да!\nВодеща: Има ли още нещо, което искаш да видиш?\nПетър: Да, искам да видя на кой… съм държанка? Някакъв засъкан чичко с цилиндър. Добре облечен. Доста по-възрастен е от мен. Някакъв…такъв…импресарио ми идва да кажа.\nВодеща: Какви чувства имаш към него?\nПетър: Абсолютно никакви! Просто го използвам... Той ми е уредил къде да пея, къде да живея. И той ме използва за…компания… като някаква ненаписана сделка…\nВодеща: Можеш ли да се пренесеш в друга ситуация малко по-напред във времето?\nПетър: Да… на 32 съм… разхождам се някъде с бяло чадърче…в бяло съм… на някакъв плаж… вила на морето…\nВодеща: Коя държава е?\nПетър: САЩ? Калифорния. Л.А? Някъде там? Опредлено съм жена с полежение\nВодеща: Има ли някой с теб на разходката?\nПетър: Да, някакъв произволен хубав младеж!\nПетър: Да! Просто компания…\nВодеща: С както този минал живот е важен за сегашния ти живот?\nПетър: Трябва някой да ме види отвън!\nВодеща: Кой те вижда?\nПетър: Сцента, която виждам е как аз пея в този долнопробния клуб и влиза импресариото и ме забелязва. Вижда ме! Харесва ме! И казва: „Ела ще пееш за мен. Ще ти уредя живота“. И аз отивам. То това се случва и в сегашния ми живот. Хора, които ме виждат за първи път от страни ми казват много ценни неща. Но аз „не мога да си видя светлината“ сега. И тогава не съм можел.\nВодеща: Някой те забеляза?\nПетър: ДА! Важното в този момент е, че някой ме забелязва! И ми го казва! … Може би ми останало от този живот някаво вярване, че „За да си забелязан, трябва да си държанка“?\nВодеща: От къде идва това вярване?\nПетър: От тази жена! Тя е вярвала в това. Това е било условието, за д аме направи звезда – да му споделям компанията. Може би съм взел тази заблуда, че за да ме забележат трябва да флиртувам и да се държа неестествено за мен. И затова се съпротивлявам. Трябва да оставя тази зблуда. Това не вярно за сегашния ми живот.\nВодеща: Ако тази жена, която беше ти, можеше да ти каже нещо, какво би ти казала?\nПетър: Нещо ми крещи! Нищо не мога да я разбера! Колко интересно…\nВодеща: Какво ти крещи?\nПетър: А… някаква друга случка е това от минали живот. Аз крещя в същност на импресариото. Освобждавам се от него! Казвам му, че не искам повече да съм му държанка. Той простестира нещо, ама аз си тръгвам от него… Това е момента, в който осъзнавам, че мога да правя каквото искам, без да имам нужда от него! Ти сам решеваш, че си звезд, без да има нужда някой от вън да те одобри, вече…\nВодеща: Може ли да видиш какво се случва после?\nПетър: Да, събирам си куфара и си заминавам!\nВодеща: Къде отиваш?\nПетър: При друг хубав мъж! Някакъв художник\nВодеща: С него как се чувстваш?\nПетър: Забелязана!! … май съм му позирала преди това… да ме рисува… Живее на широк светъл таван. Хубав мъж. Черна гъста коса, лека брада, бляскави очи… Това, което ми идва да ти кажа е: Видял е всеки детайл от мен!... и ме вижда ясно… и ми го показва…\nВодеща: Има ли друг моменти от този живот, в който не си се почуватвалал забелязана?\nПетър: Ми, то, това беше целият ми живот до този момент! Преди срещата ми с художника!\nВодеща: Той те забялеза?\nВодеща: С какво тази информация ти помога за сегашния ти живот на Петър?\nПетър: Когато сам се забележа и другите ще ме забележат! Това е… Но първо трябваше друг да ме забележи отстрани, да ми го каже. Все едно целия ми живот съм живява с криви огледала/хора, които не са ми показвали наитина коя съм. Художника ми го показва за първи път! … Той ме е видял! Да, импресариото също ме забелязва, но не истинско. Фалшиво е. Користно! А художника… напрво чете в дуашта ми… Аз рабрах! На теб стана ли ти ясно?\nВодеща: /смее се/ Кажи ми го пак?\nПетър: Нямам нужда някой от вън да ме забележи! Важно е сам да се забележа! Тогава вече другите ще ме забележат!\nВодеща: Можем ли да кажем, че това е посланието от тази жена?\nПетър: Да! Тотално!\nВодеща: Има ли още нещо, което трябва да занеш от този живот?\nПетър: Не! Това е достатъчно ясно – трбява просто да си позволя да се забележа сам, за да ме забележат другте!\nВодеща: Добре, връщаме се….\nСледва връщане в реалността…


Новини от Бургас – "Тайната вечеря на Дякона Левски" се завръща на бургаска сцена.\nПостановката ще се играе навръх 19 февруари - годишнината от смъртта на Апостола.\n”Тайната вечеря на Дякона Левски” се завръща на бургаска сцена, при това навръх 19 февруари - годишнината от смъртта на Апостола.\nРежисьор на постановката по пиесата на Стефан Цанев е Асен Шопов. В главните роли влизат : Веселин Калановски, Милен Миланов, Георги Новаков, Стойко Пеев, Александър Дойнов, Антоанета Добрева – Нети, Георги Къркеланов, Тигран Торосян, Радосвета Василева, Луизабел Николова, Веселин Ранков, Иван Радоев, Владислав Виолинов, Иван Налбантов.\nНа сцената ще оживеят образите на Левски и Ботев, Матей Миткалото и Панайот Хитов, Димитър Общи, Наталия Каравелова... Действието ще се разиграе в една единствена нощ, нощта преди обесването. Нощ, изпълнена с драматизма на всички въпроси, подозрения и терзания, обвинения и признания. Нощ, в която Дяконът ще изповяда сам себе си, а зрителят ще се опита да намери отговор на стряскащите и до днес въпроси за предателството, за идеалите, за цената на свободата.\nВ драматичната постановка Цанев поставя един особено спорен въпрос от българската история: защо Левски, когото днес смятаме за герой и икона, е бил изоставен и предаден в залеза на живота си? Защо повечето негови сподвижници свидетелстват против него в турския съд? От страх, или по друга причина? Ярките образи на хроникьора на българската история показват яркото открояване на Левски - мъжът изпреварил времето си и по този начин откроил се от съмишлениците си.\nСпектакълът на Театър “Българска армия” ще гостува отново в крайморския град благодарение на Маруся Русева и „Арт Ателие”. Билети можете да закупите в билетен център “Часовника”. За информация и резервации - тел. 0894/898-098.


ГЕРБ внася до края на седмицата закона за униформите на полицаите - Труд\nСъбота 16.01.21 / 07:24\nСъбота / 16.01.2021 / 07:24\nГЕРБ внася до края на седмицата закона за униформите на полицаите\nПредвидена е финансова компенсация за служителите, които не са получили облекло\nНа второ четене в сряда в комисията по вътрешен ред и сигурност ще бъдат приети промени в Закона за МВР, свързани с униформеното облекло на служителите. В четвъртък или петък законопроектът ще бъде внесен в пленарна зала.\nПромените на първо четене бяха подкрепени от всички парламентарни групи и приети с 171 гласа „За“, каза по време на пресконференция днес с народният представител от ГЕРБ в 19-и МИР – Русе Пламен Нунев, съобщиха от партийния пресцентър.\nЛевовата равностойност няма да се изплаща, когато може да бъде осигурено униформено облекло за съответната година. Средствата за изплащане на сумите се осигуряват по бюджета на МВР за 2017 година за сметка на централния бюджет, посочи още г-н Нунев.\nЗимното облекло е малко по – скъпо от лятното. Средно 400 лева на година се полагат за облекло на униформен служител. Тези суми не се облагат с данъци.\nПрез 2013 и 2014 година, по време на правителството на Орешарски, не се проведе нито една поръчка за изработка на униформено облекло. Всички искаме да виждаме на улицата полицаи, които да вдъхват сигурност и в добър външен вид. Например, полицаите по морето вече са добре екипирани и с велосипеди, подчерта Пламен Нунев, който е заместник – председател на парламентарната комисия по вътрешна сигурност и обществен ред.


Редки лешояди са открити отровени в Кипър - Балкани - Новини Бг\nРедки лешояди са открити отровени в Кипър\nТри птици от вида белоглав лешояд, защитен вид в Кипър, са били открити мъртви в окръг Пафос, като е установено, че те са станали жертва на незаконна употреба на отровни примамки, съобщава в електронното си издание в. „Филелефтерос“.\nМъртвите лешояди, една възрастна птица и две новоизлюпени, са намерени на 3 и 4 май. Не са открити и двете двойки, на които принадлежат двата новоизлюпени лешояда, като се предполага, че и родителите са мъртви.\nВчера в рамките на проекта „Живот с лешоядите“ е направено преброяване на лешоядите в контролираната от правителството територия на Кипър и са установени общо едва осем екземпляра при 20, открити при предишното преброяване.\nОтровиха четири черни лешояда край село Тича\nТова е третият и най-сериозен случай на отравяне на лешояди през последните месеци. През предишните две години не са установявани подобни инциденти.\nПоставянето на отровни примамки в Кипър се наказва с до три години затвор и/или с глоба от 20 хиляди евро, а в случай, че бъде нанесена щета на защитен вид – с до 10 години затвор и/или глоба до 500 хиляди евро, допълва БТА.


Изход 3 глава. Библия, търсене в Библията онлайн\nИзход 3 глава\n1 А Моисей пасеше овците на тъста си Иотора, мадиамския жрец; и като докара овците в задната страна на пустинята, дойде на Божията планина Хорив.\n2 И ангел Господен му се яви в огнен пламък изсред една къпина; и Моисей погледна, и ето къпината гореше в огън, а къпината не изгаряше.\n3 И Моисей си рече: Да свърна и да прегледам това велико явление, защо къпината не изгаря.\n4 А като видя Господ, че свърна да прегледа, Бог го извика изсред къпината и рече: Моисее, Моисее! И той каза: Ето ме.\n5 И рече: Да се не приближиш тука; изуй обущата от нозете си, защото мястото, на което стоиш, е света земя.\n6 Рече още: Аз съм Бог на баща ти, Бог Авраамов, Бог Исааков, и Бог Яковов. А Моисей затули лицето си, защото се боеше да погледне към Бога.\n7 И рече Господ: Наистина видях страданието на людете Ми, които са в Египет, и чух вика им поради настойниците им; защото познах неволите им.\n8 И слязох, за да ги избавя от ръката на египтяните, и да ги заведа от оная земя, в земя добра и пространна, в земя гдето текат мляко и мед, в земята на ханаанците, хетейците, аморейците, ферезейците, евейците и евусейците.\n9 И сега, ето, вика на израилтяните стигна до Мене; още видях и притеснението, с което ги притесняват египтяните.\n10 Ела, прочее, сега, и ще те изпратя при Фараона, за да изведеш людете Ми израилтяните из Египет.\n11 А Моисей рече Богу: Кой съм аз та да ида при Фараона, и да изведа израилтяните из Египет?\n12 Рече му Бог: Аз непременно ще бъда с тебе, и ето ти знака, че Аз те изпратих; когато изведеш людете из Египет, ще послужите Богу на тая планина.\n13 А Моисей рече Богу: Ето, когато отида при израилтяните и им река: Бог на бащите ви ме изпрати при вас, и те ми кажат: Как Му е името? що да им кажа?\n14 И Бог рече на Моисея: Аз съм Оня, Който съм. Рече още: Така ще кажеш на израилтяните, Оня, Който съм, ме изпрати при вас.\n15 При това, Бог рече още на Моисея: Така ще кажеш на израилтяните: Господ, Бог на бащите ви, Бог Авраамов, Бог Исааков, и Бог Яковов, ме изпрати при вас. Това е Името Ми до века, и това е Името Ми из род в род.\n16 Иди, събери Израилевите старейшини и кажи им: Господ, Бог на бащите ви, Бог Авраамов, Исааков, и Яковов, ми се яви и рече: Наистина ви посетих и видях онова, което ви правят в Египет;\n17 и рече: Отсред страданието ви в Египет ще ви заведа в земята на ханаанците, на хетейците, на аморейците, на ферезейците, на евейците и на евусейците, в земя гдето текат мляко и мед.\n18 И те ще послушат думите ти; и ще отидеш ти с Израилевите старейшини, при египетския цар, и ще му речете: Иеова, Бог на евреите, ни срещна; и тъй, остави ни, молим ти се, да отидем на тридневен път в пустинята, за да принесем жертва на Иеова нашия Бог.\n19 Но зная аз, че египетският цар не ще ви остави да отидете, нито даже под силна ръка.\n20 А като издигна ръката Си, ще поразя Египет с всичките Мои чудеса, които ще направя всред него; подир това той ще ви пусне.\n21 И ще дам на тия люде благоволението на египтяните, та, когато тръгнете, няма да отидете празни;\n22 но всяка жена ще поиска от съседката си и от квартирантката си сребърни вещи, златни вещи и облекла; и ще облечете с тях синовете си и дъщерите си, и ще оберете египтяните.


Поддръжка на социални мрежи от WebArt-Zlatev\nПоследните няколко години онлайн мрежите се превръщат във все по-голям източник на нови клиенти. Искате те да дойдат при вас? Свържете се с нас сега и вдигнете още едно ниво в бизнеса си с една качествена поддръжка в социалните мрежи.\nЗащо социалните мрежи са толкова важни?\nБизнес страниците и акаунтите в мрежи като Facebook, Instagram и Twitter са едни от първите места, които хората посещават преди да направят покупка или запитване за услуга. Главната причина за това, е че могат да разберат повече информация за предлаганите продукти, както и коментари от предишни клиенти.\nТова до голяма степен влияе на решението им дали да се доверят точно на Вашата фирма или не. Какво ще бъде то, зависи изцяло от нивото на поддръжка и развитие на страницата.\nПревърни последователите си в клиенти\nЕдно от много предимства на развитите страници в социалните мрежи, е че ти предоставят отличната възможност да промотираш продуктите или услугите си пред голяма аудитория, която има интерес от тях.\nГоляма част от собствениците с разработени страници в социалните мрежи отчитат, че около 30% от последователите им са се превърнали в лоялни клиенти.\nЦелта на присъствието в социалните мрежи е да се съберат повече харесвания и последователи. За да се случи това, също се изисква богат набор от знания и умения, които не всеки притежава. Разбира се, ако говорим за голямо количество харесвания, постигането им не е толкова трудно. Когато става въпрос за качествени харесвания и последователи, нещата стоят по друг начин. Поставената ни цел е достигането до потребители, които биха имали интерес от вашия продукт и ще ви донесат печалба.\nНека стартираме още днес\nКачествената поддръжка на социални мрежи със сигурност ще ти донесе положителни резултати, а хубавото част е, че никога не е късно да стартираш. Маркетолозите в нашата дигитална агенция ще подберат хора, подходящи за вашия бизнес и ще популяризират страниците ти с ежедневна активност и стилно съдържание.\nНие ще направим цялостно проучване на аудиторията ти, което ще ни помогне да съставим работеща стратегия за развитие. С резултатите от него ще разберем в кои часове последователите ви са най-активни. Така ще знаем кога е най - подходящото време за публикации, гарантирайки максималния ефект от тях.\nПоддръжка на социални мрежи - запознайте се с базовите ни пакетни цени\n3 поста седмично\nНастройка на реклами\nОт 130 лв./м.\n5 поста седмично\nОт 230 лв./м.\n10 поста седмично\n15 поста седмично\nЗа поддръжката на всяка втора социална мрежа на същия бизнес получавате 50% отстъпка от цената на пакета.


Националисти може да провокират премиера Борисов в Македония\n24614 | 5 юли 2017 | 17:07\nДали договорът за добросъседство ще бъде подписан на 2 август или около тази дата, зависи и от организацията на честванията на Илинденското въстание. Ние трябва да имаме гаранции, че няма да бъдат допуснати недружелюбни изяви.\n- Посланик Димитров, на 20 юни Бойко Борисов и Зоран Заев се разбраха на подпишат на 2 август Договор за добросъседство между България и Македония. Страстите обаче се нажежиха. Дори се появи информация от македонска страна, че това може да бъде отложено. Как си обяснявате напрежението и евентуалното отлагане на договора?\n- Възможно е някой да е размахал пръст или директно е издърпал ушите на Заев след завръщането му от София. Или не е постигнат никакъв напредък по спорните въпроси на работно ниво. Или пък в София е бил разигран театър. Или всичко това заедно.\n- Има ли елегантна форма сближаването между България и Македония да върви напред без тежки компромиси от наша страна? Пробив в отношенията ли бе визитата на Заев в София?\n- Безспорно, всяко посещение и среща между държавните ръководители на двете страни е принос в укрепването на добросъседските отношения и регионалната стабилност. Дали това представлява пробив, зависи от базата за сравнение. Ако вземем за сравнение политиката на Росен Плевнелиев и Даниел Митов, визитата на Заев и обявените бъдещи стъпки могат да се нарекат и пробив. В това отношение, дори само договорката за съвместно отбелязване на Илинден има своето важно символично значение. Но ако се върнем само няколко години по-назад, ще трябва да си спомним посещението на президентите Първанов и Трайковски в музея на Вапцаров в Банско, полагането на цветя на паметника на Сандански в Мелник през 2002 г., посещението на Първанов в Отешево при бащата на загиналия Трайковски през 2004 г. През 2006-а българският президент поднесе венец на паметника във военното гробище около Струмица, в което са погребани офицери и войници от Българската армия, възстановен със съдействието на президентите на България и на Македония. През 2008 г., този път с Бранко Цървенковски, с когото диалогът вървеше по-трудно заради споровете около ОМО „Илинден“, общата история и езика, отново бяха положени цветя на паметника на Сандански. По-важното е, че тези президентски контакти имаха прагматичен характер и не спираха до символиката. На тристранна основа с албанския президент Мойсиу бяха например дискутирани изграждането на Коридор №8, борбата с трансграничната престъпност и корупцията. Още по онова време България декларира готовност да подпомогне политически и експертно усилията на Република Македония за членство в НАТО и ЕС. Така че случилото се сега безспорно е новина, но не и новост.\n- Вие имате дълъг дипломатически опит в региона. Вашата прогноза – ще бъде ли подписан договорът на 2 август?\n- Дали ще бъде подписан на 2 август или около тази дата, зависи и от това как ще бъдат организирани и проведени честванията на Илинденското въстание. Ние би трябвало да имаме гаранции, че няма да бъдат допуснати недружелюбни изяви. Тези чествания традиционно се провеждат на няколко места - Скопие, Крушево и местността „Мечкин камен” близо до Крушево. На „Мечкин камен” обикновено ходи президентът и кани дипломатическия корпус. Там се събират най-много хора. Досега македонците твърдо са се противопоставяли на общо отбелязване на Илинден с България, твърдейки, че подобно честване би обезличило този чисто „македонски” празник и би накърнило основен елемент от идентичността им. Затова не може да се изключва евентуална организирана провокации от страна на националистически групи, които са нароиха особено през последните три години. Преобладаващата част от тях гравитира около ВМРО-ДПМНЕ, макар че от партията отричат и твърдят, че става дума за самоорганизиране на „револтирания” народ. Групите обикновено носят имена на видни революционери от ВМРО - Тодор Александров, Андон Лазов-Кьосето и др. Много от членовете им са тясно свързани с органите на МВР и тайните служби по време на управлението на Груевски и служеха като негови щурмови отряди без официално да демонстрират близост и имитирайки надпарийност.\n- Изявлението на Екатерина Захариева за признаването на македонския език предизвика огромно напрежение. Как ще го коментирате? Трябва да това да бъде българският компромис в името на добросъседството?\n- По повод изявлението на г-жа Захариева мога само да споделя констатацията на Българското дипломатическо дружество, че то предизвика бурна негативна обществена реакция у нас, защото излезе извън рамките на една последователна национална позиция, отстоявана от всички български правителства досега.\n- Кой всъщност бави вече 8 години подписването на Договор за добросъседство? Македония или България?\n- За осемте години преговорите по договора преживяха своите приливи и отливи. В съгласуването на текста беше постигнато не малко, но е вярно също, че по някои от основните пунктове пробив така и не можа да се направи. Става въпрос за особено чувствителните въпроси за езика, общата история и подхода към малцинствената тематика. Освен познатия дисонанс по отношение на езика, македонците например проявяваха особена чувствителност към термина „обща история”. Не искаха също да се ангажират с отказ от защита на правата на населението, което те разглеждат като „македонско малцинство“ в България. За нас това би представлявало легализирана намеса във вътрешните ни работи. В този контекст не бих говорил толкова за съзнателно бавене, колкото за липса на базисно съгласие, непреодоляна с години.\n- Сега постигнато ли е това базисно съгласие?\n- Не ми е известно на ниво преговорни екипи или работни групи на двете външни министерства да е бил постигнат някакъв видим напредък до посещението на Заев. Ако в резултат на премиерската среща, преговарящите са получили политическа благословия и твърди указания, може и да успеят. Искрено им го пожелавам, но времето до 2 август е много малко за съгласуване на подобни деликатни проблеми. Освен политически кураж в такива случаи е необходима и солидна политическа подкрепа, а няма индикации Заев да притежава такава в момента. Виждаме, че реакциите от страна на ВМРО-ДПМНЕ и гравитиращи около тях медии и „възмутени“ граждани, са доста остри. Антибългарската реторика не секва. Възможно е, разбира се, нещата да са били предварително договорени или наложени по „паралелни” канали и оповестени впоследствие от Заев и Борисов. Но това е друг жанр, за който даже не ми се мисли.\n- Защо изведнъж Македония се разбърза за нормализирането на отношенията с България и Гърция?\n- Бих погледнал на този въпрос през призмата на общата ситуация в Република Македония. Страната е в период на политическа криза. И тя далеч не е преодоляна с даването на мандат на Зоран Заев. Ако не настъпи коренно преосмисляне на политическата философия на властващия елит и промяна на политическото му поведение и практики, напрежението ще продължи да се акумулира до следващото изригване. Събитията в парламента станаха логично следствие и проявление на дълбокото разделение сред политическите сили и граждани на Република Македония през последните години. Това водеше периодично до ескалация на напрежението, сблъсъци между различни групи на обществото, прояви на етническо противопоставяне.\nСлучилото се би трябвало обаче да покаже на всички участници в политическия живот, на цялата общественост в Република Македония, че привързаността към върховенството на закона, уважението към свободата на словото, сдружаването и медиите, етническата и верска търпимост, честните избори са единственият път за демократично развитие. Потъпкването на тези принципи и свободи, насаждането на омраза и разделение в обществото лесно могат да излязат извън контрол и, недай боже, да прераснат в трагедия. Членството в ЕС е инструмент за постъпателно икономическо и социално развитие на страната, за осигуряване на стабилност, сигурност и перспектива на нейните граждани. Този път обаче минава през нормализиране на отношенията със съседите. На първо място - с България и Гърция, които членуват в ЕС. В този смисъл, отговорът на вашия въпрос е, че „разбързването“ на Македония даже е закъсняло. Макар и не фатално, за щастие.\n- Има ли риск България да се предовери на Зоран Заев и след като Македония получи подкрепа за интеграцията в НАТО и ЕС, антибългарските настроения да се развихрят с нова сила?\n- Изненади и рискове никога не са изключени в дипломацията и външната политика. Нито пък ирационални и безотговорни действия на някои от участниците в тях. За да бъдат минимизирани подобни опасности, всяка държава поотделно и държавите-съмишленици трябва да имат ясна визия за целите и интересите, които преследват, за възможностите и инструментите, с които разполагат.\n- Ще бъде ли намерен компромис за името на Македония?\n- Този дългогодишен спор дълги години не можа да намери своето решение, въпреки неуморните усилия на международния посредник Нимиц, призивите, а понякога и директен натиск от страна на трети държави и международни организации. За Гърция въпросът за името е от същия ранг, както въпросът за езика – за България. За Македония – умножено по две. Нямам информация да са били водени скоро гръцко-македонски разговори по въпроса – директни или с помощта на посредник. Което не ги изключва, разбира се. Ако обаче по някакъв начин е постигнато съгласие, ще имаме истинска новина и ситуация, при която ще се отвори вратата на членството на Република Македония в НАТО и началото на преговори за присъединяване към ЕС. България няма проблем с подобно развитие, позицията ни е известна. Но ако в общия комплекс от компромиси са включени отстъпки от наша страна спрямо Македония като компенсация за техни отстъпки спрямо Гърция, работата става по-сложна. Да не бързаме все пак с конспиративните теории, макар че скоро някои неща ще се изяснят.\n- Има ли интерес Сърбия от евентуалната евроинтеграция на Македония? А Русия? Виждате ли опити това да бъде саботирано?\n- След като изтърка понятието „европейска перспектива“, подхождаше с двойни стандарти и се движеше след събитията, ЕС отвори такъв вакуум в региона, че беше въпрос на време някой да се опита да го запълни. Нечии апетити към засилено влияние се засилиха, други започнаха да се озъртат за алтернатива или поне за част от възможното решение. Тежестта на Русия в региона като цяло, и по отношение на Македония в частност, ще зависи от това колко свободно „пространство“ ще остави ЕС. И от виждането на самата Македония, разбира се. Колкото до Сърбия, не мисля, че би трябвало да противодейства на интеграцията на Македония. Тя самата декларира такава ориентация. Естествено, едва ли ще й бъде приятно Македония да я изпревари. Но темпът на собственото й присъединяване е да голяма степен в нейни ръце.\n- Появи се обвинение, че бившата ДС се опитвала да саботира предстоящия договор на България с Македония. Как ще коментирате подобни твърдения?\n- Видях, че тази глупост я е изрекъл маститият международен разбирач и домашно страшилище за ДС Андрей Ковачев. Той не за пръв път облъчва с ДС-обсесия, но този път я изнесе на международно ниво. С това евродепутатът сериозно промотира силата и влиянието на тази, сигурно преминала в нелегалност организация. Какво друго да се коментира, освен че от такива като него поне на мен уроци по патриотизъм и евроатлантизъм не са ми нужни. Мой прадядо е воевода от Илинденско-Преображенското въстание, а самият аз съм оглавявал преговорния екип за договора с Македония и съм наясно с всички проблеми и препъникамъни. Но нека лично той признае македонски език и нация и да видим дали ще бъде избран следващия път и как ще бъде посрещнат у нас.\n- Няма как да не ви попитам за предстоящото европредседателство. Пропилени ли бяха последните две години, защо и ще можем ли да наваксаме изоставането?\n- Нека свържа този въпрос с основната ни тема. Официалната ни позиция е в подкрепа на европейската и евроатлантическата интеграция на Република Македония, но тя трябва да изпълни необходимите критерии и изисквания, като ние държим преди всичко на добросъседските отношения. Отстъпление от горната позиция в нейната цялост не може да има дори в името на председателския бон тон. По същия начин, в интерес на стабилността, сигурността и просперитета на целия регион, сме заинтересовани от връщане в дневния ред на въпроса за разширяването на ЕС към Западните Балкани. Ако успеем правилно да формулираме този наш интерес като общоевропейски, да спечелим достатъчно съмишленици и наложим тази тема в рамките на българското председателство, можем да бъдем доволни. А в историята на Европейския съюз София‘2018 да замени Солун’2003, когато темата за интеграцията на Западните Балкани бе наложена в дневния ред на Европейския съвет.\nА дали сме закъснели, ми е трудно да преценя. Зависи кой как гледа на председателството. Аз смятам, че то се натоварва с твърде много очаквания – понякога от неразбиране, но често пъти - съзнателно преднамерено. Председателството не е времето и мястото, където се решават чисто национални проблеми. Вход в Еврозоната или Шенген, например, няма да ни бъде даден заради председателството.\n- С НДК-гейт много ли се орезелихме пред чужденците? Чували ли сте подобни скандали да избухват в друга страна, преди да поеме европредседателството?\n- Е, чак НДК-гейт… Не можем да се сравняваме с Уотъргейт, Иран-контри гейт, нито с големите финансови „гейтове“, като тези на Мейдофф, Лемън Брадърс или Банка Амброзиано. Възможностите и мащабите ни са много по-дребни. Кокошкарски в сравнение с други. Вероятно затова, чужденците не ни обръщат много внимание.


Шоколад за здраво сърце | Силна Варна\nСветовната здравна организация включва шоколада в списъка на полезните за здравето продукти, особено за хората след 30 години.\nКакаото, от което се приготвя кафявото лакомство, съдържа вещества, способни да поддържат нормалната работа на сърцето и на кръвообращението и така спомага за разрушаване на тромбите в кръвта. Както знаем, те са най-честата причина за сърдечни пристъпи и други заболявания, свързани с нарушаването на кръвообращението.\nКалифорнийските учени са установили, че малко парче натурален шоколад съдържа същото количество от тези вещества, каквото има в 6 ябълки, 4,5 чаши чай, 3 чаши бяло вино и 2 – червено.\nЕ, имате перфектното извинение, при това здравословно, за да се насладите без грам угризения на шоколада.\nTags: здраве сърце шоколад


Темите на Анонимен #92573 | Sanovnik.bg\nsanovnik.bg»Мрежата»Анонимен»Моите форумни теми\nМоята стенаСтатииСъветиСподелени Истории53Коментари15Форумни теми24Постове във форума3За мен\nНапълно разбираемо е защо хората се страхуват от лошите сънища. Те се запомнят лесно и оставят неприятно усещане през целия ден. За една нощ човек може да сънува няколко най-различни сънища. Колко ярък и емоционален ще бъде сънят, зависи от т.нар. фази на съня, в които се намира човек по време на сънуването. Особено значими са две фази: фазата на бързия и фазата на бавния сън. По време на втория мозъкът почти не работи. Обмяната на веществата е минимална, дишането - забавено и дълбоко. Събудените в това състояние хора рядко помнят сънищата си. Преходът от бавен към бърз сън е ясно определен. По време на бързия сън очите под затворените клепачи извършват активни движения, почти като в периода на бодърстване. Дишането е често и с прекъсвания. Мозъкът изразходва толкова енергия, колкото и през деня. Кошмарите се сънуват именно през тази фаза. Десет минути след бързия сън човек може да се събуди запомнил съня и да премине в бавната фаза. За една нощ човек преживява около 6 цикъла сънища, всеки от които може да продължи до 2 часа. Някои хора вярват, че лошият сън задължително предвещава неприятности. В действителност това не е точно така. Тревожният сън е сигнал за някакво лично безпокойство у човека. Това може да бъде емоционално преживяване, свързано с неразрешен проблем, тревоги, предизвикани от очакването на някакви промени. Преместване в нов дом, изпит, смяна на работното място, нови отношения, проблеми в семейството - всичко това може да стане причина за неприятните сънища. Голямата умора и претоварването също могат да предизвикат кошмар. Събуждайки се след неприятен сън, човек изпитва напълно реално чувство за страх. В психиатрията тези сънища се отнасят към раздела "битови". Има и други категории, които могат да бъдат съпроводени с викове или плач. От подобен сън човек може и да не се събуди, а събудил се - не го помни. Особено значение имат и повтарящите се сънища. Често може да се чуе оплакването: "Мъчи ме един и същ кошмар". Проблемът тук се крие в личните преживявания. Най-сложната категория на тревожните сънища е постстресовото разстройство на съня. То възниква след преживяно тежко събитие. В съня изплуват картини на реални произшествия, които силно поразяват психиката. Нощните кошмари - сигнал за реален проблем Има и нощни кошмари, които са следствие от някаква болест, например депресия. Причината тук е по-дълбока и сложна и с този страх човек обикновено не може да се пребори без помощта на психотерапевт. Съвсем не е задължително да прибягваме до сънотворни, за да се избавим от тези "минифилми на ужасите". На първо място трябва да се опитаме да възстановим събитията, предшестващи появата на кошмара. Някои дори записват или рисуват своите сънища. Във всички случаи обаче трябва да се съсредоточим върху страха си и да потърсим това, което ни безпокои. Не трябва да се забравят и простите правила - да се спазва дневен режим, да се предпазваме от конфликти, да обръщаме внимание на обстановката около нас преди сън. Не е желателно да се правят физически упражнения преди лягане, да се слуша висока музика или да се употребява тежка храна. Вечерната разходка на чист въздух създава не само позитивни емоции, но и предизвика приятни сънища.\n13 полезни употреби на солта в ежедневието\n1. Ако изпуснете цяло яйце на пода, посипете го със сол. Оставете го да престои малко. Накрая с помощта на лопата ще успеете да го отстраните съвсем лесно. 2. Накиснете изцапаните кърпи в сол, преди да ги изперете. 3. Поръсете рафтовете си със сол, за да държите мравките настрана. 4. Накиснете рибата във вода със сол, преди да я почистите. По този начин люспите й ще паднат много по-лесно. 5. Поставете няколко зрънца в солницата си. По този начин поръсването със сол става далеч по-лесно. 6. Поръсете със сол зелените салати, за да не се спаружат. 7. Проверете колко прясно е едно яйце в купа със солена вода. Пресните потъват, лошите – не. 8. Добавете сол във водата, в която варите своите яйца. По този начин пукнатите ще запазят своята цялост. 9. Разбивате белтък? Добавете щипка сол и по този начин той ще бухне много повече. 10. Накиснете сбръчканите ябълки в средно подсолена вода, за да ги оживите. 11. Стрийте малко сол по тигана си за палачинки и те няма да залепват. 12. Накиснете четката си за зъби в солена вода, преди да я използвате за първи път. По този начин тя ще издържи много по-дълъг период от време. 13. Използвайте сол, за да почистите потъмнялата си кафеварка. Сещате се за още някое приложение? Споделете го с нашите читатели!\n11 факта за пастата за зъби\n1. Облекчава сърбежа, предизвикан от рани, ухапвания от насекоми и пришки. 2. Чисти до блясък диамантени пръстени или бижута. 3. Сложете паста върху влажна гъба, за да отстраните рисунките с пастел или цветен молив по стените. 4. Чисти керамични повърхности на готварски печки. 5. Потъркайте ноктите си с четка за нокти и малко паста, ако искате наистина да блеснат. 6. Използвайте паста, ако искате да запълните малка дупка в зид, строен без хоросан. 7. Лъска обувките. 8. Чисти крановете на мивките в кухнята и банята. 9. Поправя надраскани оптични устройства. 10. Чисти загорялата повърхност на ютиите. 11. Чисти мръсни автомобилни фарове\n1. Китайски (мандарин) 2. Испански 3. Английски 4. Арабски 6. Бенгалски 7. Португалски 8. Руски 9. Японски 10. Немски\n10 любопитни факта за хлебарките\n1. Хлебарките са населявали нашата планета много преди динозаврите. 2. Xлебарките издържат на високи нива на радиация, без тя изобщо да им повлиява. 3. Хлебарките се нуждаят от влага и топлина. 4. Хлебарките ядат почти всичко. 5. Хлебарките обичат на тъмно и се показват само когато вече са станали твърде много и не могат да се поберат в скривалищата си. 6. Борбата с хлебарките се усложнява от това, че те постоянно прииждат от съседски апартаменти, мазета и тераси. 7. Екскрементите на хлебарките са прозрачни. 8. Женската хлебарка може да визпроизведе над 240 малки хлебарки. 9. Xлебарките биват над 4000 вида. 10. Почти всички хлебарки могат да летят, но просто не го правят.\n1.Ноктите на хората растат по-бързо от всички животни. 2. Човекът е единствения представител на животинския свят, способен да нарисува права линия. 3. За целия си живот човек успява да изяде средно по 30 000 кг храна. Това е равно на теглото на около 6 слона. 4. Ако човек крещи в продължение на 8 години, 7 месеца и 6 дни ще произведе енергия, достатъчна да затопли чаша кафе. 5. Средно, през целия си живот, човек прекарва 3 години в тоалетната. 6. Досега около 106 билиона хора някога са населявали земята. 7. Психическото заболяване "Партенофобия" е страх от девственици, "Папафобия" е страх от Римския Папа. 8. Удряйки главата си в стена, човек може да изразходва около 150 калории за 1 час. 9. Бактериите в ушите ви ще се увеличат със 700 пъти, ако в продължение на един час носите слушалки. 10. Има ли нещо по-страшно за хората от смъртта? Има! Паяците. Много повече хора се страхуват от тях, отколкото от неизбежния край.\n10 факта за Делфините\n1. Съществуват 32 вида представители на тези морски бозайници. 2. Дресираните делфини долавят присъствието на подводни мини. С помощта на звуковия си локатор, те използват ехото на собствените си сигнали, за да "виждат" стерео под водата. 3. Делфините общуват помежду си с помощта на звуци, наподобяващи подсвиркване - всеки звук изразява различно настроение. 4. Полът на делфините се определя лесно по формата на плавниците им. 5. Ухажването при двойките представлява сбор от нежни милувки и докосвания, като то предхожда половото сношение. 6. Бременни делфини се асистират от две женски "акушерки". 7. Делфините могат да плуват с 40 км/ч. 8. Докато спят, само едната половина от мозъка на делфините е в безсъзнание. Докато спят, едното им око е отворено и те плават на повърхността. 9. Средната възраст на делфините е 25 години. 10. Делфините имат вкус, но не и обоняние.\n10 странни закона, идващи от различни точки на планетата.\n1. Според британския закон за данъчно облекчение от 2006 г. е противозаконно да не кажете на данъчния инспектор нещо, което не искате той да знае, въпреки че можете да не му казвате неща, които нямате нищо против той да знае. 2. В страната кръстница на целувките с език – Франция, именно френската целувка е строго забранена в държавните железници – както във влаковете, така и на гарите. 3. Във Великобритания човек, който изпитва остра нужда да уринира на публично място, може да стори това, само ако се цели в задното колело на превозното си средство и с дясната си ръка се държи за него. 4. В Булдър, Колорадо (САЩ), е незаконно да убиеш птица в града или да “притежаваш” домашно животно. Според нормативните актове гражданите на Булдър са само “гледачи на домашните животни”. 5. В щата Върмонт, САЩ, жените трябва да искат писмено разрешение от съпруга си, за да си сложат изкуствени зъбни протези. 6. Ако си пуснете порно в хотелска стая в Израел и ви хванат, ви чакат до три години затвор. 7. В Ню Джърси, САЩ могат да арестуват всеки, който мляска в ресторант. 8. В щата Илинойс, САЩ, е задължително да носите поне един долар в джоба си. В противен случай рискуваме да ви сметнат за просяци и да ви вкарат в ареста. 9. В град Пенсакола, във Флорида (САЩ), всяка жена, загинала заради невнимателно използване на електрически уреди в банята, трябва да бъде глобена със 100 долара. 10. В Швейцария е забранено да се пуска водата в тоалетната чиния след 22 часа.\n10 малко известни факта за Мерилин Монро\n1. Зле платената актриса Днес Мерилин Монро е лицето, от което всички печелят, но истината е, че по нейно време тя е била една относително зле платена актриса. Например, за последния си филм “Нещо за даване” взима хонорар от 100 000 долара, докато в същото време Елизабер Тейлър е получавала по няколко милиона на продукция. 2. Леко глуповата Мерилин никак не е била добра в работата си. Според хора, с които работила, на нея й били необходими по 60 дубъла на една и съща сцена, за да й се получат добре. А елементарни реплики като “Аз съм, скъпи” й отнемали часове за запомняне… Ето защо тя никога не е била номинирана за Оскар, а е печелила само награди за външна хубост. 3. Лице за всичко Мерилин е била лице на всевъзможни неща. Рекламирала е авиокомпания, фабрика за диетични хапчета, бира и какво ли още не. Лицето й обаче ще се запомни завинаги от корицата на сп. Playboy от 1953 г. Тогава тя става “Сладурче на месеца” или както казваме днес – Мис Плеймейт. 4. Имената Всички я познаваме като Мерилин Монро – русата сексбомба. Истината обаче е, че Мерилин има множество творчески псевдоними и имена. В свидетелството си за раждане е вписана като Норма Джийн Мортенсън. После е прекръстена като Норма Джийн Бейкър, а като модел се е подвизавала с имената Джийн Норман и Мона Монро. На екрана първо е била Джийн Адеър. В хотелите се е подписвала като Зелда Зонк. В психиатричната клиника, където се е лекувала, е била приета под името Фей Милър. През март 1956 г. е променила законно името си на Мерилин Монро, когато вече е била звезда. 5. Мерилин – интелектуалката И макар да не е блестяла с особен интелект, Мерилин е разбирала от изкуство, литература, политика и какво ли още не. Например, любимият художник на красавицата е бил Гоя, тъй като според думите й двама с него имали едни и същи мечти. Герой за Мерилин пък бил Ейбрахам Линкълн – тя четяла всичко, свързано с него. Актрисата е била почитателка на антропософията в даден момент от живота си. Приела е юдаизма преди брака си с драматурга и писател Артър Милър през 1956 г. Последната книга, която четяла Мерилин, преди да умре, била “Да убиеш присмехулник” от Харпър Лий. 6. Певицата Мерилин Мерилин Монро била запалена не само по киното, но и по музиката. Като малка тя имала пиано, подарено от майка й. През 1999 г. си го купи не кой да е, а дивата Марая Кери, когато даде 662 500 долара за музикалния инструмент. Друга вещ, продадена за баснословна сума, е е роклята на дизайнера Жан Луи, която носела, докато пее “Честит рожден ден” на президента Джон Кенеди. Роклята струваше на новия й притежател 1,28 милиона долара. Снимки на кучето на Мерилин – Маф пък някой купи за над 343 000 долара. 7. Наследниците Е, Мерилин не е била най-богатата жена в света, но все пак е имала някакви ценни вещи и пари. 75% от състоянието си тя остави на семейството на актьора Лий Страсбърг, като накрая то се озова в ръцете на Анна Страсбърг, третата съпруга на Лий. Другите 25% от наследството са в ръцете на центъра “Анна Фройд”, психотерапевтична клиника за деца в Хампстед, в Северен Лондон. Всъщност тази част от парите първоначално били завещани на доктор Мариан Крис, която била една от терапевтките на Мерилин. После тя ги дарила на центъра. 8. Бедната Мерилин Мерилин възпя диамантите в песента “Диамантите са най-добрите приятели на момичетата”, но самата тя никога не е притежавала скъпи бижута. Единственият ценен накит, бил диамантена халка, която получила като подарък от Джо ДиМаджио. Друг по-любопитен аксесоар е още една перлена огърлица и… това е. 9. Тайни за красота от Мерилин Монро завинаги ще си остане една от най-красивите жени в света. Сред тайните й за сияйна визия са стряскащият хормонален крем, с който мажела лицето си, за да избели кожата. Страничният ефект бил по-гъст мъх в областта на лицето. Актрисата обаче не го премахвала, защото смятала, че той придавал на лицето й мек блясък пред камерата. Освен това тя имала пластична операция на носа и имплант в брадичкат 10. Красива, а може и да готви Странен факт за Мерилин Монро е, че всъщност тя е била страхотна домакиня и отлична готвачка. Любимото ястие, което си готвела най-често е рибена чорба с подправки.\n10-те най-харесвани звука\n1. Шум от вълни, разбиващи се в скали 2. Дъжд по прозореца 3. Стъпки в снега 4. Бебешки смях 5. Чуруликане на птици 6. Пукане на открит огън 7. Човешки смях 8. Сухи листа под стъпките 9. Котешко мъркане 10. Църковни камбани в далечината\n10 любопитни факта за човешкото тяло.\n1. В момента на раждането в мозъка на новороденото вече съществуват 14 000 000 000 нервни клетки и броят им до самата смърт на човек не се увеличава. Hапротив, след 25-годишна възраст броят им намалява със 100 000 всеки ден. За 1 минута, отделена за прочитането на 1 страница от книга, умират около 70 клетки. След 40-годишна възраст деградацията на мозъка се ускорява рязко, а след 50 - невроните (нервните клетки) започват да изсъхват и намаляват обема на мозъка. 2. При раждането в тялото на детето има около 300 кости, а при възрастните остават около 206. Почти половината от тях се намират в китките на ръцете и стъпалата на краката. 3. Кихането с отворени очи е невъзможно. 4. Ноктите на пръстите на ръцете растат около 4 пъти по-бързо от ноктите на пръстите на краката. 5. В своя живот човек сменя кожата си около 1000 пъти. 6. Жените мигват с очи 2 пъти по-често от мъжете. 7. Един от най-издържливите материали в човешкото тяло е косата. Един косъм може да издържи натоварване до три килограма. Общата дължина коса, която израства от главата на средностатистическия човек за цял живот, е 725 километра. 8. Брадата на русите мъже расте по-бързо, в сравнение с тази на брюнетите. 9. Човешкият мозък за 1 ден генерира повече електрически импулси от всички телефони по света, взети заедно. 10. Човешкото тегло е средно с 2 килограма по-малко от това, което показва кантарът, когато той се тегли. Тези 2 кг са живеещите в него бактерии.\nМного хора са слушали за фаталната жена Дама Пика и даже са пробвали да я призоват. Но дали знаят легендата за живота на този страшен призрак... Легендата разказва, че Дама Пика е била девица, която е живяла през XIII -ти век в едно селце. Тя е била най–красивото и най–желаното момиче там. Всички мъже в селото въздишали по нея, но тя не им обръщала внимание, тъй като била много целомъдрена и затворена в себе си. Скоро отблъснатите ухажори се озлобили срещу нея. Решили да я нападнат и обезобразят. След като извършили своето намерение, я прокудили от селото и я обявили за вещица. Причината, чрез която я обявили за такава е, че тя успяла да омае всички мъже в селото и околностите. Обезобразено, момичето обикаляло дълго време из горите с мисълта за отмъщение. Тази мисъл я обсебила и тя лека - полека се превърнала в истинска зла вещица. Преди да умре направила необичайна магия. Заточила своята зла сила в едно огледало. От този момент всеки, който застанел пред това огледало, след като я призове полудявал, защото в огледалото се появявало обезобразеното лице на вещицата, покрито с черен воал. Имало и такива, които привидно били пощадявани от гнева й. Тя им задавала три изключително сложни въпроси и след като не успеят да отговорят на тях, те били затваряни при нея в огледалото и изчезвали завинаги от този свят, без да оставят никаква следа след себе си… Има само един ден в месеца, в който може да се призове този адски студен, но чаровен призрак и той е при пълнолуние. Тя трябва да бъде призована точно в 24 часа, тъй като тогава тъмните сили имат най–голяма сила. Денят, нещата, с които се повиква вещицата и заклинанието няма да бъдат споменати тук, за да не се предприемат действия към повикване на фаталната дама\nХората имат различни вkусове за филми.Аз например обичам филми на ужасите.Написах тази тема за да разбера кой жанр е най-ценен.Моля пишете вашите мнения. Кой жанр предпочитате?\n10 неща които, не трябва да правите на първа среща\n1.Не водете с вас родителите си. 2.Не я оставяйте да плато сметката. 3.Когато я водите към ресторанта не карайте бързо. 4.Кажете и че е красива. 5.Не поръчвайте същото като нея. 6.Не говорете с пълна уста. 7.Отворете и вратата. 8.Не я зяпайте. 9.Не заглеждайте други. 10.Заведете я в хубав ресторант.\nВъншен вид Самодивите са неземно красиви, вечно млади моми, с тънка снага („самодивска“), дълги руси коси и чародеен поглед, който замайва и дори убива. Облечени са с бели дрехи, с дълги бели рокли бяла риза или бял сукман, зелен пояс и забунче, препасани с коланче (зунка), което има цвета на дъгата, но с преобладаване на зеления цвят. Имат и було, бяло наметало, наречено сянка или лъч, в което се крие тяхната сила. Въоръжени са с лъкове и стрели, които са носели отвлечените от тях моми и момци. Самодивите танцуват и пеят около кладенците,казва се, че ако видиш Самодива не трябва да гледаш в очите. Хората са казвали, че от песента на Самодивите по-хубава песен няма, и от танца на Самодивите няма по-красив. В някои региони вярват, че самодивите са невидими същества – но могат да ги виждат съботниците (родени в събота срещу Задушница или пред Великден), родените в полунощ на Бъдни вечер и през мръсните дни, повтараците (отбити и отново засукали бебета), мешаните деца (деца на самодива и простосмъртен мъж), както и кучета с „четири очи“ (с две контрастни петна над веждите). Местообитания Живеят под грамадни стари дървета, в изоставени колиби или в тъмни пещери, край реки, извори и кладенци. Планини, свързани с тях са Беласица, Рудина планина, Витоша, в по-малка степен Рила, Родопите и Стара планина, а Пирин им е любимата. Явяват се на земята от пролетта до есента (от Благовещение до Секновене). През зимата живеят в митичното село Змейково. Поведение При мръкване самодивите отиват край води — езера, вирове, извори — събличат се голи, къпят се, перат дрехите си и ги простират да съхнат на лунна светлина, пазейки зорко да не ги открадне някой. След това се събират на една и съща поляна в най-отдалечените гъсти гори, наречена хорище и цяла нощ играят боси вълшебно хоро. Обичат музиката, особено мелодиите на кавала, затова често отвличат овчари, като ги карат да им свирят. Самодивите се страхуват от слънчевата светлина, поради което на развиделяване бързо напускат хорището и се скриват. Животът на самодивите е волен и безгрижен: да видиш каквой е хубаво: ката ден с игри, с цигулки, ката ден хоро играйми, ката ден ядем и пием. Понякога се проявяват като работни жени, особено по жътва, и подпомагат работата на невестите с деца. В повечето случаи обаче са враждебно настроени към хората — заключват водните извори, стръвно преследват и убиват овчарите, задето опустошават пасищата им, отвличат хубави моми и невести или им причиняват беди от завист и злина. Въпреки че са с човешки облик, при срещи с хората самодивите могат да се превръщат в животни — например вълци. Почитат християнските празници — особено Великден - и похищават, ослепяват или убиват хората, които не ги спазват. Самодивите яздят едри (сури) елени, като използват за юзди и камшик змии. Ако по време на лов човек убие такъв елен, покровителката му отмъщава жестоко на ловеца, като го ослепява или му праща болест, следвана от сигурна смърт. За такива болни се казвало, че са болни от самодивска болест и ако посмеели да се появят на хорище, тамошните самодиви веднага ги разпознавали и ги умъртвявали със смъртоносни писъци. Самодивите се побратимяват с юнаци и с мъже, които са им направили добрина — стават техни покровителки и дори раждат от тях деца, от които израстват славни юнаци като Секула детенце. Крали Марко е откърмен от самодива и Вида Баздърджийка му е посестрима. Ако някой мъж успее да открадне булото ѝ (т.нар. сянка), тя се превръща в обикновена жена и му се покорява. Такава самодива минава през венчило, ражда, но не става добра майка и домакиня, а използва всяка възможност да си върне откраднатото и съответно свободата, като изоставя децата си. Понякога самодиви пристават по собствено желание, но обсебват любимия си без остатък и го измъчват с прищевките си до смърт. Според някои представи самодивите били умрели жени, но най-грешните, които не ги искат ни на земята, ни на небето. Ако харесат някоя жена, тя умира преждевременно и се превръща в самодива. Отвлечените от тях девойки също стават самодиви. Според други предания самодиви стават жени, умрели девствени. Предпазване В народните вярвания от самодиви предпазва носенето на чесън, кост от мъртва жена, змийска кожа, ципа от новородено, пепел, тамян, прекръстване, запалване на огън или цигара. Известни самодиви Стана – посестрима на свирците и кавалджиите Дена – на юнаците ратоборци Радка – на овчари и пастири Магда – на билярки Смита – дървари, на горите Веселина – хората и песните\nнквизицията възприемала жените като “несъвършени животни”. Книгата "Чук за вещиците" или "Malleus maleficarum" е била основно ръководство за масови убийства през Средните векове в Западна Европа. Авторите й са двама доминикански монаси - Хайнрих Крамер и Джеймс Спренгер, които били упълномощени от папа Инокентий VIII да преследват вещиците в цяла северна Германия. Ловът на вещици е бил доходен бизнес за католическата църква Всъщност целта на папата била да унищожи протестантската опозиция на съществуващата инквизиция. Безспорно, Крамер и Спренгер се справили със задачата си. Около 1486 г. двамата доминиканци създали подробно помагало за църковни служители, обикновени авантюристи и съдии. За основа на книгата служи едно единствено изречение от Библията: "И магесница жива да не оставиш" от книгата "Изход". Оттам нататък, използвайки и писания на Св. Августин и Тома Аквински, авторите съчинили невъобразимо сексистки, анти-християнски манипулативен продукт, който, от съвременна гледна точка подсказва несъмнени патологични отклонения в психиката на двамата доминиканци, твърдят изследователи на средновековните църковни практики. "Malleus maleficarum" се състои от три части. В първата се описват съвместните злини, извършвани от Дявола и вещиците, които са негови слуги. Интересното е, че според Крамер и Спренгер Бог позволява тези злини, за да не допусне Дявола да има неограничена мощ. Част втора се занимава с това как точно вещиците правят своите злокобни заклинания и причиняват всякакви нещастия на богобоязливите. Третата част на книгата е най-важната, тъй като в нея се описват юридическите процедури за преследване на вещици. Те включват разпити, разглеждане на доказателства и, най-важното, провеждане на изтезания и осъждане. В почти всички случаи присъдата била смърт, но съдиите имали право да лъжат подсъдимите и да им обещават снизходителност, ако си признаят греховете. При осъждане цялото имущество на "вещицата" било конфискувано от Църквата, което превърнало лова на вещици в поредния източник на доходи. Макар авторите на книгата да споменават, че и мъже могат да бъдат вещици, жените са по-податливи на дяволско влияние, защото, произлизайки от реброто адамово, те са "само несъвършени животни", докато мъжете са привилегирован пол. Обвиненията към жените, уличени като вещици включвали разстройване на размножителните способности на мъжете, предизвикване на природни бедствия, лоша реколта, болести и дори лош късмет. По време на съдебните дела косата на вещицата трябвало да се отреже, тъй като в нея била сатанинската й сила и тя да върви към съдиите си гола и заднишком, за да не ги погледне с "лошо око". Удивително е до какви ексцесии е водело принудителното въздържание от нормален живот.\nЧовекът е живял преди 4500 г., а специалистите смятат, че именно намесата на стоматолог е причина за смъртта му. Археолози откриха в Мексико кости на човек, живял преди 4500 години. Два от неговите горни предни зъба са премахнати и по всяка вероятност на тяхно място са поставени протези, изработени от зъби на ягуар или вълк, съобщи ВВС. Тази операция е един от най-древните примери в стоматологичната практика на жителите от Южна и Северна Америка. Когато човекът е починал е бил на възраст между 28 и 32 години, а ръстът му – 1, 55 метра. Останките на мъжа са открити във вулканична пепел в планински район, западно Мексико. Повечето древни мексикански цивилизации са считали дивите животни, като например ягуара, за свещени. Маите например са вярвали, че тази голяма котка е повелител на задгробния свят и са използвали кожата й в религиозни обряди. Археологът доктор Джеймс Чатърс (James Chatters) смята, че състоянието на горната челюст на открития скелет без съмнение говори за хирургическа намеса при премахване на зъбите. Според думите му е възможно на мястото на тези зъби да се поставени протези от зъби на хищник. Възможно е също те да са извадени поради козметични съображения или, за да се демонстрира социалния статус на човека. С протезите мъжът не е можел да отхапе твърда храна, но въпреки това се е хранел добре. Той не е изпълнявал тежка работа и, вероятно, е заемал високо положение в обществото. Зъбите му са изпилени до венците и в момента на смъртта му в тази част на челюстта е имало два абцеса. Доктор Чатърс предполага, че именно те са причина за смъртта на човека.\nНападната от Полтъргайст!\nКакто при много загадъчни явления, като че ли и появата на полтъргайст често е свързана с присъствието на млада девойка. В Розенхайм прицел на палавника очевидно е деветнадесетгодишната чиновничка Анемари Шнайдер. Където се появи момичето, там се забелязва и присъствието на полтъргайста. Когато тя най-накрая напуска работа, в адвокатската кантора се връща спокойствието. Където има момиче, там има и полтъргайст С навлизането на видеокамерата в ежедневието много от случките се оказват чиста измама или пакости на малки момичета. В един епизод, заснет със скрита камера, се вижда как момиченцето скача, взима някаква ваза и я хвърля, а после, преди родителите му да притичат, се бухва отново в леглото и се преструва на дълбоко заспало. По лицето, ръцете и тялото на румънката Елеонора Цугун се появяват драскотини и следи от ухапване дори когато е под най-строго наблюдение. Тя твърди, че е нападана от полтъргайст. Но някои от изследователите са на мнение, че по някакъв начин тя успява сама да се нарани. Има случаи на имитация на действията на полтъргайст със злонамерена цел. През 1906 г. в Уиндзор, Нова Скотия, Канада, целият град се съюзява в кампания за тероризиране на един съдия: столове се местят сами, странни безжизнени гласове се чуват от тръбите, а един майстор жонгльор кара разни други предмети да се движат. По същия начин е тормозен и евангелистът Самюъл Уезли. Причина за някои истории с полтъргайст се оказват геоложки или метеорологически явления. Магнитни и електронни полета, дори и последствията от прилива, също предизвикват необясними на пръв поглед явления. Но в стотици случаи източникът или причината за пакостите на полтъргайстите си остават загадка.


Всеки професионалист в маркетинга познава онази тръпка на божествено докосване, когато му хрумнат нови идеи. Това е начинът, по който той си доказва, че е талантлив, способен, важен за компанията. Така той експериментира и расте в кариерата. "Откъде черпят вдъхновение някои от най-блястящите умове на маркетинга? От други блестящи умове, разбира се!", коментира в LinkedIn Диана Лазарони. Тя предлага - "за по-успешен ден" - поредица от хубави цитати, от които могат да почерпят вдъхновение всички в маркетинга, а защо не и други експерти. Ето част от цитатите:\n"Творчеството е интелигентност, която се забавлява." - Алберт Айнщайн "Най-добрият начин да предвидиш бъдещето е да го създадеш." - Питър Дракър "Важна част от кретивността е да не се страхуваш да се провалиш." - Едуин Ленд "Ако си добра маркетингова персона, трябва да бъдеш малко луд." - Джим Меткалф "Добрият маркетинг прави компанията да изглежда умна. Страхотният маркетинг кара потребителя да се чувства умен." - Джои Чернов "Клиентът не е идиот, той е жена ви." - Дейвид Огилви "Направете маркетинга си толкова полезен, че хората да плащат за него." - Джей Беър. "Най-добрият маркетинг не се усеща като маркетинг." - Том Фишбърн "Ако сте художник, изучете наука. Ако сте учен, сътворете изкуство." - Карън Тимпоун "Великолепното изпълнение е ултимативният начин да се различиш." - Маргарет Малой "Не можеш да продадеш нищо, ако не можеш да разкажеш нищо." - Бет Комсток "Маркетингът вече не е свързан с нещата, които произвеждаш, а с историите, които разказваш." - Сет Годин "Социалните мрежи са инструменти. Реалното време е нагласа на ума". - Дейвид Мийрман Скот "Или напиши нещо, което си струва да се чете, или направи нещо, за което си струва да се пише." - Бенджамин Франклин "Ако съдържанието ти не задвижва разговор, го правиш не както трябва." - Дан Рот. "Брандът вече не е това, което казваме на потребителя, че представлява. Той е това, което потребителите казват за него един на друг." - Скот Кук "Ако не можеш да го обясниш на 6-годишно дете, не го разбираш." - Алберт Айнщайн "В дългата история на човечеството тези, които са се научили да сътрудничат и да импровизират най-ефективно, са надделели над другите." - Чарлз Дарвин "Работата на маркетинга никога не е свършена. Тя е вечно движение. Трябва да продължаваме да създаваме иновации всеки ден." - Бет Комсток "Бъди там, където отива света." - Бет Комсток "Независимо дали мислите, че можете, или мислите, че не можете, вие сте прави." - Хенри Форд "Помнете, че никой не може да ви накара да се почувствате нисшестоящи без вашето съгласие." - Елинор Рузвелт "Една година напред във времето ще ви се иска да сте започнали от днес." - Карън Лем "Вдъхновението не съответства на посрещане на поръчки за изпълнение. Не можеш да насрочиш величието." - Джей Биър "Ако действията ти вдъхновяват други да мечтаят повече, да учат повече, да правят повече и да стават повече, ти си лидер." - Джон Куинси Адамс


Писмо от Пеню Киров до Учителя, №76\nгр.Сливен, 19 януарий 1904 г.\nПисмото Ви вчера получих и бързам да отговоря. Аз още до към началото на месец февруарий ще бъда тука, понеже Господ ме въздържа151.\nГледай, моля те, щом се даде отговора за Д-ра, да ни отговориш.\nСпоред второ едно слово Господне, [на] Д-ра му се съкратява животът до към края на април тази година. И се иска по-бързото разправяне на работите му. Затова, за да може да тури ред на всичко, нужно му е от Вас отговор. Той моли да питате, за да му се даде наставление като как, под каква форма да бъде завещанието и пълномощното.\nСчитам за длъжност да ти явя, че Мелкон го придумали да се жени и той в едно писмо иска да му отговорим. Бог даде слово, че той трябва да стои и ако има някога нужда, Той ще му нареди това. Ако виждате, че трябва да му пишете нещо по това, пишете му.\nСега, понеже се чувствам много изнурен, отслабнал духом, не ща повече да Ви пиша. Та ще оставя това за второ писмо, в случай, че ми явите къде ще бъдете.\nПоздравяват ви братята и сестрите от тукашната Църква: Д-рът, Кючука152, Гешов, Кортеза153 и Мария154.\nП.П. А понеже тези работи за Д-ра се нареждат тъй, то Църквата пита кога ще стане съборът. Тука има горе-долу нещо, като чрез сънища казано, че ще бъде в края на месец март, т.е. по Великден. А при това снощи се каза, че ще се яви чрез теб. То моля, яви ни и затова, защото най-вече г-н Д-рът желай да стане по-навреме.\nНо понеже всичко това остава в ръцете на Господа, то г- н Д-рът моли да дойдете в началото на априлий в Сливен. Види се за последното време сте му много нужен.\n151 В дневника си П. Киров пише, че на 4.02.1904 г. напуска Сливен с файтон и се отправя към Ямбол.\n152 Никола Кючуков – член на Окръжната постоянна комисия в Бургас, представител от гр. Сливен. Може би става дума именно за Никола Ив. Кючуков (Кючука) от Сливен, бивш четник и другар на Хр. Ботев.\n153 Кортеза (Константина) Стефанова от Сливен, слугиня на д-р Миркович, преди да изгрее дарбата на ясновидка. В зенита на славата си през 1908 г. била наречена „Светата пророчица Кортеза“. Нейната житейска орис има допирни точки със съдбата на Ванга. Родена през 1865 г., и тя в своето детство като петричката врачка преживява инцидент, от който се разболява. Успява да възстанови силите си, но според малкото запазени документи има бедна и тъжна младост. Дълго 277 време не иска да се омъжи и най-накрая, подтикната от недоимъка, се решава на тази стъпка. Кортеза обаче сънува, че венчавката няма да завърши добре, и действително годеникът получава сърдечен удар пред олтара и умира пред очите на младоженката. Така Кортеза остава завинаги сама. Вероятно би завършила живота си като никому неизвестна жена, ако не става свидетел на спиритическите занимания на д-р Миркович. Те предизвикват интереса на младата жена и по време на сеансите тя започва да чува гласове и да получава видения. Присъствалите на сеансите установяват, че всичко, казано от Кортеза, се сбъдва. Така към нейната схлупена квартира бързо започват да прииждат хора. Тя обаче обръща повече внимание на друго – на местата, където болните могат да получат чудодейно изцеление. Кортеза посочва места край Смолянско, където действително са открити минерални извори. Там отиват да се лекуват стотици хора. Точността на предсказанията й се разнася от ухо на ухо, а нейните портрети се продават като топъл хляб. Явява й се Света Богородица, като й посочва място, където има лечебна света вода. Така славата на Кортеза нараства и се стига дотам, че в старозагорското село Сладък кладенец я посрещат 6000 души. Толкова били и пловдивчани, които я чакали на гарата със свещениците начело. Оттам я отвели в митрополитската църква, където отслужили молебен в нейна чест. На другия ден Кортеза проповядва пред повече от 12 000 души на пловдивските гробища. За съдбата й след 1909-1910 г., когато е зенитът на славата й , няма много сведения. Нейното призвание било само да помага и тя върши това според силите си. Действително успява да даде необходимите съвети, за да оздравеят немалко хора. Спасява други от финансов крах. А самата тя потъва в забвение и недоимък, местейки се в различни квартири. Кортеза изчезва от публичното пространство така, както се появява внезапно и без излишен шум. По- късно в своите беседи Петър Дънов разказва различни случки с нея.\n154 Мария – дъщеря на Никола Кючуков. Учителка в Сливен. Въпреки съпротивата на баща си и предупреждението на Петър Дънов, че животът с него ще бъде тежък, Мария се жени за Иван Гешов и те заедно доживяват до дълбоки старини.


Везиева: ИКТ секторът ще се нареди сред най-силните три в България - ᐉ Новини от Fakti.bg - България | ФАКТИ.БГ\nBMW започна серийно производство на i4 в Мюнхенпреди 3 минути\nВ NBA определиха топ 75 на най-великите си баскетболисти за своя юбилейпреди 3 минути\nВ Германия задържаха войник, складирал оръжия и радиоактивен материал преди 6 минути\nАтанасов: Румен Радев политически не е независим. Той представлява левите хора и БСПпреди 17 минути\nABBA с нова изненада за феновете си (ВИДЕО)преди 21 минути\nИван Бакалов: Някакви са се разревали като в детска градина и правят протести по кръстовищатапреди 24 минути\nВезиева посочи, че ръстът на ИКТ сектора ни дава шанс да развиваме една съвсем различна индустрия и високите технологии да навлязат във всички останали индустриални сектори\nВезиева: ИКТ секторът ще се нареди сред най-силните три в България\nПубликувана: 28 Септември, 2021 14:19\n8 КОМЕНТАРА | ВИДЯНА 1103\nВезиева: Една трета от нередностите по ОПИК са открити в Северозапада 22 Октомври, 2021 17:09\nВезиева: Новият дълг е планиран и е в рамките на утвърдения бюджет 13 Октомври, 2021 09:11\nВъвеждат 24-часово наблюдение на всички язовири 9 Октомври, 2021 05:34\nВезиева на представянето на първия БГ електрически лекотоварен автомобил: Бъдещето е в зелените технологии 27 Септември, 2021 18:15\nНовата икономическа министърка: Продължаваме в посока на промяната 16 Септември, 2021 12:08\nВ България ИКТ секторът е един от най-бързо развиващите се, в последните години и показва все по-голям ръст. През настоящата година е много вероятно да се нареди сред най-силните три сектора в България. Това заяви министърът на икономиката Даниела Везиева при откриването на международна онлайн конференция на тема „Изкуственият интелект и киберсигурността: Изобилие от потенциал", организирана от Българския дипломатически институт и Дигитална национална коалиция\nПо думите ѝ информационните технологии представляват важна част от българската икономика, като секторът дава работа на близо 72 хил. души и нарастване на годишна база на заетите с 9 %.\nВезиева посочи, че ръстът на ИКТ сектора ни дава шанс да развиваме една съвсем различна индустрия и високите технологии да навлязат във всички останали индустриални сектори.\nСлужебният министър на икономиката подчерта, че в новия програмен период до 2030 г. по Програма конкурентоспособност и иновации в предприятията /ПКИП/ е насочен голям финансов ресурс по тематична ос "Индустрия 4.0" , която представлява ИКТ от различни сектори и то на база регионално развитие и регионални политики. „За тази секторна политика по ПКИП сме предвидили бюджет от над 390 млн. лева, включително и инвестиции за приложение на изкуствения интелект и киберсигурността в предприятията. Планираме отделна ваучерна схема за ИКТ решения и киберсигурност за МСП с общ бюджет 30 600 000 лева, насочена към всички малки и средни предприятия“, обяви тя.\nВезиева изтъкна, че с помощта на всички участници в тази индустрия, на ИКТ сектора, на хората, които се занимават от години с киберсигурност и имат натрупана практика се разработват критерии, които ще ни дадат възможността да направим устойчив бизнес. „За нас е важно в малките и средни предприятия, да навлизат иновации и високи технологии“, посочи министърът на икономиката. По думите ѝ министерствата на икономиката и на образованието работят по тази тема, по т. нар. клъстерни иновации за развитие на хъбове, на регионални центрове по иновации.\n„Изключително е важно да слезем на ниво регионални политики, бизнесът се развива по места и за да можем да го подпомогнем в дигиталната трансформация ще трябва да разчитаме на центровете, които разработихме“, заключи тя.\nБулка,по—добре кажИ за цената на тока и леба?Зима иде.\nВече не им се разбира. Да беше някой написал какво е ИКТ, ПКП знаем.\nИ ко четем майна. Иван Костов Терорист. Ега си новия сектор. Стига с тия сталински абривиатури! И аз госпожице Ингилизкова мога да ви спретна една статийка и да се чудете и маете за какво иде дума!\nВече съм отчаян... - Тези хора по министерствата са само дилетанти и гастрольори! Един път че тази няма идея за какво говори и втори път икономиката далеч не се състои само в пъпчиви пубери, които пишат някакви програми. На фона на целият БВП техният принос е около 2%, ма нали "требе да сме модерни ше наливаме пари там"! - Колко глупав си да наливаш пари в сектор, който сам върви а няма да наливаш пари в сектори, които са също важни за страната и ЕС налага дъмпинг за да ги убие... - Честно не знам как се избират тези в министерствата защото са дилетант до дилетанта!\n- А ми в Морският Бранш заплатите са по- високи от тези на ЕТ сектора, ма това не попречи да го съсипят глупавите шопи.\nТози сектор в бг е на ишлеме. Наети работници, създаващи чужд продукт. В момента, в която спрат да плащат, тези хора са безработни, сами нищо не могат да създадат, камо ли да го продадат.\nДо коментар #2 от "тъй":\nСлушах цялото изказване. Отчайващо! Сравнимо ниво с това на Мариана Николова. Само дето този път Дневник няма да ни направят смешен колаж. Най - тъжното е, че няма желаещи читави хора да се занимават с политика.\nМнения"Лимонадената мафия в Португалия": Защо контрабандистите се насочиха към газираните напитки?\nМненияТи! Доказа ли, че нямаш сестра?\nСпортОт БФС: Връщат публиката на стадионите със зелен сертификат след призива на Борислав Михайлов\nСпортГолямо признание за Мохамед Салах\nЛошите новини нямат край: Починаха още 136 с коронавирус Кирил Петков: Отказах се от гражданство, пенсия и здравеопазване. Съвестта ми е чиста Лесна BDSM секс поза за дълбоко проникване до G-точката Огнян Минчев: Радев изговаря в режим на монолог подготвени от сътрудниците му текстове Протестите срещу новите мерки не стихват\nBMW започна серийно производство на i4 в Мюнхен В NBA определиха топ 75 на най-великите си баскетболисти за своя юбилей В Германия задържаха войник, складирал оръжия и радиоактивен материал Атанасов: Румен Радев политически не е независим. Той представлява левите хора и БСП ABBA с нова изненада за феновете си (ВИДЕО)


Протектор за уста VENUM Challenger Mouthguard Cyan Black\nНачало / Бокс / Протектори Гуми за уста / Протектор за уста VENUM Challenger Mouthguard Cyan Black\nколичество за Протектор за уста VENUM Challenger Mouthguard Cyan Black\nДизайнът на протектора позволява да пасне идеално на вашите зъби за да бъдете максимално защитени. В долната част има поставена гумена рамка която абсорбира ударите. Изработен от Nextfit гел рамка за по-добър комфорт. Така се подобрява и притока на кислород и дишането Ви по време на тренировка.\nПротектор за уста VENUM Challenger Mouthguard Cyan Black – където има интензивни тренировки идва необходимостта от добра защита.\nПротекторът за уста VENUM CHALLENGER е нов и подобрен за да ви осигури перфектна защита и закрепване на място.\nДизайнът на протектора позволява да пасне идеално на вашите зъби за да бъдете максимално защитени.\nВ долната част има поставена гумена рамка която абсорбира ударите.\nИзработен от Nextfit гел рамка за по-добър комфорт се подобрява и притока на кислород и дишането Ви по време на тренировка.\n– Nextfit Gel рамка за по-добро позициониране и комфорт\n– модерен дизайн за оптимално дишане по време на бой\n– гумена рамка с висока плътност за по-добра шок абсорбция и топ защита\n– в комплект с кутийка за съхранение\n– CE Certification / Norm: SATRA M33:2011.\nОтстранете внимателно съда от котлона и го оставете за 30 секунди след това поставете протекторът във водата за 90 секунди.\nВнимателно вземете протекторът с подходящ прибор(лъжица черпак) и го охладете под течаща вода за 1 секунда за да се охлади повърхността на протектора.\nКолкото е възможно по-бързо докато се гледате в огледалото подравнете протекторът с централната линия на горните зъби и внимателно го притиснете към всичките горни зъби.\nЗахапете здраво протекторът като в същото време засмуквате силно използвайте пръстите си за да притиснете краищата на протектора към зъбите.\nЗадръжте така за 20 секунди след което отстранете протекторът и го поставете под течаща вода за 30 секунди.\nОтново поставете протекторът върху горните зъби за да проверите правилно ли се прикрепва към зъбите.\nАко е необходима корекция повторете стъпките.\nСлед като сте се уверили че протектора пасва идеално на вашите зъби използвайте ножица или нож но само ако е необходимо да отстраните излишният материал.\nVENUM е най-голямата марка за бойни изкуства в Европа\nС огромна гама от ММА шорти до боксови ръкавици до BJJ GI, Venum присъства в почти всички сегменти на стендъп и наземни бойни спортове. VENUM е основана за феновете на ММА от самото начало. Легендата казва, че произхожда от Бразилия, но това не е вярно. Централата е в Париж/Франция от самото си създаване. Там на същото място се намира и добре познатият тренировъчен лагер.\nМагазин с голям избор\nВ нашия магазин ще намерите най-големия избор от продукти на Venum в България. В допълнение към добре познатите продукти, в магазина имаме и някои ексклузивни продукти, които можете да намерите само тук. Изборът от шорти, предпазители за крака или ММА ръкавици е обширен и непрекъснато нараства.\nса сред най-популярните тениски за бойни изкуства в света. Независимо къде по света се намирате, в почти всяка фитнес зала ще срещнете хора, носещи тениски VENUM. Едва ли може да има по-добра фигура за марка.\nв нашия магазин се отличават с висококачествена изработка с цветни щампи и най-доброто прилягане. Рашгардите VENUM имат малка еластична силиконова лента, която гарантира прилягането във всяка тренировъчна ситуация.\nШортите за Муай Тай са предимно „Made in Thailand“. Важен показател за качество за муай тай шорти, защото шортите са наистина издръжливи и ще бъдат вашият верен спътник в тренировките в продължение на много години. Muay Thai шорти се предлагат в много цветове и кройки. Благодарение на гъвкавата лента на талията панталоните стоят много добре и остават на място дори по време на тренировки. В съответствие с късите панталони, разбира се, ще намерите и цялото оборудване при нас.\nНай-големият магазин VENUM в България\nVENUM и LEADERFITNESS.net вървят по общ път от много години. Ето защо с гордост можем да носим титлата „Най-големият магазин VENUM в България“. В нашия магазин ще намерите продукти, които се предлагат изключително само в нашият физически и онлайн магазин. Ние доствяме бързо всички поръчки и предлагаме най-доброто обслужване на клиентите. Тази марка е известна с най-качествените си продукти като екипи и аксесоари за бойни изкуства. МАГАЗИН ЛИДЕРФИТНЕС – ВНОСИТЕЛ за БЪЛГАРИЯ !!! Адрес: гр.София, бул.Христо Ботев №67\nПротектор за уста VENUM PREDATOR MOUTHGUARD BLACK PINK\nПротектор за уста VENUM Challenger Mouthguard White Black\nПротектор за уста VENUM Challenger Mouthguard Black Ice\nПРОТЕКТОР ЗА УСТА VENUM PREDATOR MOUTHGUARD – BLACK NEO ORANGE\nКод: VENUM - LF387 Категория: Протектори Гуми за уста Етикети: VENUM, ГУМА ЗА БОКС, ГУМА ЗА ЗЪБИ, ПРОТЕКТОР ЗА УСТА, Протектор за уста - VENUM Challenger Mouthguard - Cyan/Black, Протектор за уста VENUM


Продава земеделска земя, Покровник, Област Благоевград\nНомер на оферта:45830\nАДРЕС- Максимален избор, най- добри цени! Нива от 5999 кв.м. в местността "Ширините", с.Покровник; срещу митницата; Имотът е навътре и е с лице на черен път.\nОбади се СЕГА и цитирай този код 45830\nСандански, кв. Главен път Е-79\nЦена: 90 132 EUR\nЦена: 6 420 EUR\nЦена: 236 600 EUR


Дора Рангелова: Маги Малеева е класа, на Диа и Елица им липсва постоянство\nЛюксембург - България 2:1\nЕлица Костова открива решителния сблъсък с Израел\nИзраел - България 1:0, Елица Костова с тежка загуба\nПиронкова даде всичко от себе си, но не стигна до чудото\nЦвети: Болката бе ужасна, но никога не се отказвам\nТри от три за Маги, играем бараж с Латвия\nБългария - Латвия 1:0 - Диа Евтимова с обрат\nФед Къп: Франция шокира Русия с Шарапова\nБългария отново оцеля\nКлайстерс е фаворит за титлата в Париж, Пиронкова среща чехкиня\nМаги Малеева: Искам да играя с Далай Лама, но той надали се занимава с глупости\n08-02-2011 14:09 | Станко Димов\nНационалният ни отбор за жени се завърна от Израел, където участва на световното отборно първенство “Фед Къп”. Тимът ни в състав Цветана Пиронкова, Магдалена Малеева, Диа Евтимова и Елица Костова записа две победи и две загуби, запазвайки мястото си в Първа група на зона Европа/Африка. След завръщането си в България капитанът на отбора Дора Рангелова сподели впечатленията си в интервю за сайта на БФТ.\n"Като цяло представянето ни беше добро. Все пак постигнахме това, за което отидохме – нито повече, нито по-малко", започна Рангелова.\n"Най-добрият ни мач определено беше срещу Полша. Не очаквах да се представим толкова добре. На другия полюс беше двубоят срещу Люксембург. Не знам какво не ни достигна срещу тях", каза още Рангелова.\nКапитанът разкри също, че първата ни ракета Цветана Пиронкова е играла не с една, а с две травми.\n"Тя игра не с една, а с две контузии – на бедрото и на китката, това няма как да не се отрази. Цялостното й ниво на игра спадна, което е съвсем нормално при такива обстоятелства", увери капитанът.\nРангелова разкри и впечатленията си от завърналата се в отбора Маги Малеева, както и от другите национални състезателки Диа Евтимова и Елица Костова.\n"Аз съм възхитена от класата и професионализма на Маги. Класата на Маги е просто невероятна. Надявам се другите момичета в тима ни да се поучат от нейния професионализъм. Излезе да играе на двойки така, сякаш го е правила всеки ден – и това при положение, че имаше само около месец игрова подготовка.\n"Относно Диа и Елица - и двете са добри състезателки, но имат още какво да научат. Основното, което им липсва, е постоянство. Един ден играят много добре, на следващия все едно гледаш друг играч. А за един професионален тенисист това е недопустимо. И двете трябва да поработят върху постоянството си", коментира още Рангелова.